แฟนท้องอืดมาประมาน9วัน หลังๆมาคลำเจอก้อนใต้ซี่โครงจี๊ดนิดๆ กินข้าวได้นิดเดียวก็แน่นท้อง จะเป็นอะไรมั้ยครับเครียดมาก
สวัสดีค่ะ อาการท้องอืดและเจ็บแน่นท้องนั้นอาจจะเกิดมาจากการมีน้ำหรือลมในช่องท้องมากจนเกินไป ซึ่งอาจจะเกิดจากลำไส้บีบตัวได้ไม่ดีชั่วคราว การกินอาหารมากเกินไปในคราวเดียว ลำไส้อักเสบหรือติดเชื้อแบคทีเรีย หรือลำไส้อุดตันซึ่งมักเกิดกรณีคนเคยผ่าตัดหน้าท้องมาก่อน เป็นต้น หรือสาเหตุอื่นๆเช่นมีก้อนในช่องท้องจากมดลูก/รังไข่/ตับ เป็นต้น หากคลำก้อนได้ชัดเจนใต้ซี่โครง อาจเป็นก้อนจากตับหรือถุงน้ำดี ควรไปพบแพทย์เพื่อตรวจเพิ่มเติมแนะนำสังเกตอาการ ถ้ามีอาการแน่นท้องมากขึ้นเรื่อยๆ ไม่ถ่าย ไม่ผายลมเลย กินได้น้อย คลื่นไส้เยอะ ควรจะรีบไปพบแพทย์ เพราะอาจมีภาวะลำไส้อุดตันซึ่งเป็นอันตรายได้เบื้องต้น ให้กินอาหารอ่อนๆย่อยง่าย ไม่กินอาหารมื้อใหญ่จนเกินไป เดินบ่อยๆให้ลำไส้บีบตัวได้ดี รับประทานยาแก้ท้องอืดเพื่อบรรเทาอาการได้